Kaprifolfamilien

Kaprifolfamilien (Caprifoliaceae) er en plantefamilie i ordenen Dipsacales.
De er urter, busker eller forvedede klatreplanter, men det er også noen få trær. Bladene er motsatte, og barken er ofte tynn og flekkes av. Blomstene sitter i klaser. De fleste artene vokser i de tempererte strøkene på den nordlige halvkule, men det er også noen i tropiske fjell. Familien mangler helt i Australia og på stillehavsøyene.
Omfanget av denne familien har endret seg mye. Kjente slekter som krossved (Viburnum) og hyll (Sambucus) er nå overført til moskusurtfamilien. Enkelte forskere har også flyttet linnea og noen andre slekter til egne familier, men i APG III-systemet plasseres disse gruppene som underfamilier i en stor familie Caprifoliaceae. To artsrike grupper som alle tidligere regnet som egne familier, vendelrotfamilien (Valerianaceae) og kardeborrefamilien (Dipsacaceae), kommer også inn som underfamilier.
Mange kjente prydbusker tilhører denne familien.


== Systematikk ==


==== Underfamilie Diervilloideae ====
Busker i Øst-Asia og østre Nord-Amerika

Diervilla, 3 arter
klokkebusk (Weigela) 10 arter


==== Underfamilie Caprifolioideae ====
Busker og noen få trær på hele den nordlige halvkule, på Sundaøyene også sør for ekvator

Heptacodium miconioides
Leycesteria, 6 arter
leddvedslekta (Lonicera), 180 arter
snøbær (Symphoricarpos), 17 arter
Triosteum, 6 arter


==== Underfamilie Linnaeoideae ====
Busker langt nord på den nordlige halvkule og i Mexico og Øst-Asia

Abelia, 30 arter
Dipelta, 4 arter
fagerbusk (Kolkwitzia amabilis)
linnea (Linnaea borealis)


==== Usikker plassering ====
Busker i Asia fra Afghanistan og Kirgisistan til Japan og Russlands fjerne østen

Zabelia, 4 arter


==== Underfamilie Morinoideae ====
Flerårige urter utbredt fra Balkan til Kina

Acanthocalyx, 2 arter
Cryptothladia chinensis
Morina, 10 arter


==== Underfamilie Dipsacoideae ====
Urter med en kurvlignende blomsterstand, vid utbredelse i Eurasia og Afrika, mange arter i middelhavsområdet

storknappslekta (Cephalaria), 65 arter
kardeborreslekta (Dipsacus), 15 arter
rødknappslekta (Knautia), 60 arter
bakkeknappslekta (Scabiosa), 80 arter
blåknappslekta (Succisa), 3 arter
Triplostegia, 2 arter
5 andre slekter, 65 arter


==== Underfamilie Valerianoideae ====
Urter, ofte med ubehagelig lukt og kvastlignende blomsterstand, hovedsakelig i tempererte strøk på den nordlige halvkule og Andesfjellene, men også fjell i Afrika, India og Sundaøyene

sporeblom (Centranthus), 11 arter
Fedia, 3 arter
Nardostachys, 3 arter
Patrinia, 17 arter
Plectritis, 5 arter
vendelrotslekta (Valeriana), 200 arter
vårsalatslekta (Valerianella), 80 arter
10 andre slekter


== Kilder ==
«Caprifoliaceae». APWEbsite. Besøkt 22. desember 2014. 


== Eksterne lenker ==
(en) Kaprifoliumfamilien i Encyclopedia of Life 
(en) Kaprifoliumfamilien i Global Biodiversity Information Facility 
(no) Kaprifoliumfamilien hos Artsdatabanken 
(sv) Kaprifoliumfamilien hos Dyntaxa 
(en) Kaprifoliumfamilien hos Fossilworks 
(en) Kaprifoliumfamilien hos ITIS 
(en) Kaprifoliumfamilien hos NCBI 
(en) Kaprifoliumfamilien hos The International Plant Names Index 
(en) Kaprifoliumfamilien hos Tropicos 
(en) Kategori:Caprifoliaceae – bilder, video eller lyd på Wikimedia Commons 
Caprifoliaceae – detaljert informasjon på Wikispecies